Paul Poupard

**Paul Poupard** (født 1930) er en katolsk kardinal, og president for Det pavelige råd for kulturen, ett av organene i den romerske kurie.

## Liv og virke
### Bakgrunn
Paul Poupard var bondesønn. Han studerte ved universitetene i Angers og Paris.

### Prest
Han ble diakonviet den 9. oktober 1954 av Henri-Alexandre Chappoulie, biskop av Angers. Han ble presteviet av biskop Stanislas Courbe den 18. desember 1954, og fortsatte med fordypningsstudier i Paris som innbragte ham doktorgrader i teologi og historie med en avhandling om forholdet mellom fornuft og tro og forholdet mellom Kirke og stat. Han var en profilert skribent og ga ut mange bøker.

I 1959 ble han tilknyttet Vatikanet og begynte å arbeide i den franske seksjon i Statssekretariatet. I 1972 ble han rektor for *Institut Catholique de Paris* (til 1980).

### Hjelpebiskop i Paris
Den 1. februar 1979 ble han hjelpebiskop i Paris. Den 6. april 1979 ble han bispeviet av kardinal Gabriel Auguste François Marty, erkebiskop av Paris; medkonsekrerende var erkebiskop André Louis Marie Pailler av Rouen, og biskop Jean Pierre Marie Orchampt av Angers.

### Titulærerkebiskop i den romerske kurie
Allerede den 27. juni 1980 ble han gjort til titularerkebiskop og kalt til Roma der han ble  pro-president for Det pavelige sekretariat for ikke-troende. I 1982 ble han også tilknyttet det nyopprettede pavelige råd for kulturen.

Poupard var interessert i forholdet mellom tro og viten, kirke og stat, og religion og vitenskap fra tidslig av, og dette engasjerte ham det meste av hans liv. Han forsket og skrev om disse emner, og noen av hans skrifter er blitt oversatt fra fransk til mange språk; til arabisk, bulgarsk, kinesisk, kroatisk, engelsk, tysk, ungarsk, italiensk, japansk, koreansk, portugisisk, russisk og spansk.

### Kardinal
I 1985 ble han kreert til kardinal. I 1988 ble han president for Det pavelige råd for kulturen. Det pavelige råd for dialog med ikke-troende ble i 1993 innlemmet i Det pavelige råd for kulturen av pave Johannes Paul II, og Poupard fortsatte som president til han gikk av, 77 år gammel, 3. september 2007.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal *Paul Poupard* (1930-) *1979

## Skrifter i utvalg
* *Au coeur du Vatican. De Jean XXIII à Jean-Paul II.* Perrin, Paris 2003, ISBN 2-262-02041-8
* *Ce pape est un don de Dieu!* Plon-Mame, Paris 2001, ISBN 2-259-19551-2
* *Dictionnaire des religions*. Presses universitaires, Paris 1985, ISBN 2-13-038907-4.

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church